ŠIAULIŲ MIESTO SAVIVALDYBĖS ADMINISTRACIJOS
MIESTO ŪKIO IR APLINKOS SKYRIUS

SPRENDIMO
DĖL ŠIAULIŲ MIESTO SAVIVALDYBĖS TARYBOS 2022 M. KOVO 3 D. SPRENDIMO NR. T-53 „DĖL KELIŲ PRIEŽIŪROS IR PLĖTROS PROGRAMOS FINANSAVIMO LĖŠŲ NAUDOJIMO IR PASKIRSTYMO TVARKOS APRAŠO PATVIRTINIMO“ PAKEITIMO
PROJEKTO AIŠKINAMASIS RAŠTAS

2024 m. rugsėjo 6 d.


Sprendimo projekto tikslas - patikslinti Šiaulių miesto savivaldybės tarybos 2022 m. kovo 3 d. sprendimu Nr. T-53 „Dėl kelių priežiūros ir plėtros programos finansavimo lėšų naudojimo ir paskirstymo tvarkos aprašo patvirtinimo“ patvirtinto Kelių priežiūros ir plėtros programos finansavimo lėšų naudojimo ir paskirstymo tvarkos aprašo (toliau – Aprašas) 1; 8.3; 8.5; 8.6; 10; 11; 13 punktus.  

2022 m. kovo 3 d. Šiaulių miesto savivaldybės tarybos 2022 m. kovo 3 d. sprendimu Nr. T-53 patvirtintas Kelių priežiūros ir plėtros programos finansavimo lėšų naudojimo ir paskirstymo tvarkos aprašas (toliau – Aprašas) su 2023-10-05 Šiaulių miesto savivaldybės tarybos sprendimo Nr. T-392 pakeitimu. 

Siekiant tikslumo, Aprašo 1 punktas papildomas nuostata, jog Aprašas netaikomas nuolatinės priežiūros darbams, pvz. dangų defektų remontui, duobių taisymui, sulūžusių gatvės bortų pakeitimui, žvyruotų gatvių greideriavimui, nudėvėtų ruožų taisymui naujomis medžiagomis ir pan.
Keičiami Aprašo 8.3; 8.5; 8.6 punktai, numatant galimybę į trijų metų prioritetines objektų eiles įtraukti daugiau planuojamų remontuoti gatvių nei buvo numatyta apraše (įtraukiami žodžiai „ne mažiau“). 
Pakeitimo poreikis kilo:
- 2024 metais patvirtinus ženkliai didesnį biudžetą bei pritraukiant papildomas valstybės lėšas gatvių infrastruktūros remontui ir planuojant panašų finansavimo lygį išlaikyti ateityje, apraše numatytas fiksuotas skaičius objektus, kuriuos galima įtraukti į sąrašą, riboja galimybes atlikti daugiau darbų pagal numatytą finansavimą;
- dėl įvairių priežasčių užsitęsus projektavimo ar rangos procesams, nelieka galimybės vykdyti kitų objektų, kurių projektavimas ir ranga vyksta sklandžiau ir greičiau.
10; 11; 13 punktai keičiami, nes pasikeitė AB Lietuvos automobilių kelių direkcijos pavadinimas į AB „Via Lietuva“.
Priėmus sprendimą, galimos pasekmės (teigiamos, neigiamos). 
Teigiamos pasekmės – galimybė atlikti darbus pagal skirtą finansavimą;
Neigiamos pasekmės – nenumatoma.

Priėmus sprendimą gali būti keičiamas Administracijos direktoriaus įsakymas dėl trijų metų prioritetinių objektų eilių sąrašo sudarymo. 

Papildomi teisės aktai nebus rengiami.
Sprendimui įgyvendinti reikalingos lėšos.
Sprendimui įgyvendinti lėšos nereikalingos. 

Vadovaujantis Teisės aktų ar jų projektų antikorupcinio vertinimo metodika, parengta sprendimo projekto antikorupcinio vertinimo pažyma.
Sprendimo projektą parengė. Šiaulių miesto savivaldybės administracijos Miesto ūkio ir aplinkos skyrius. Tiesioginis rengėjas – Miesto ūkio ir aplinkos skyriaus vedėja Eglė Bružienė. 
Numatomo teisinio reguliavimo poveikio vertinimo rezultatai.
Numatomo teisinio reguliavimo poveikio vertinimas neatliktas, nes sprendimo projektu nėra numatoma reglamentuoti iki šiol nereglamentuotus santykius, ar iš esmės keisti teisinį reglamentavimą.




Skyriaus vedėja		      	            		        Eglė Bružienė
